Diari Oficial de la Generalitat Valenciana


Sumari del DOGV 7793, del 30-05-2016 (2016/3886)

RESOLUCIÓ de 25 de maig de 2016, de la Direcció General de Política Educativa, per la qual s'estableix el procediment per a la realització de les proves finals d'avaluació de tercer i sisé d'Educació Primària.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3886


Data del document
:   25-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * examen
    * centre d'ensenyament

RESOLUCIÓ de 25 de maig de 2016, de la Direcció General de Política Educativa, per la qual s'estableix el procediment per a la realització de les proves finals d'avaluació de tercer i sisé d'Educació Primària. [2016/3886]  
La Llei Orgànica 8/2013, de 9 de desembre, per a la millora de la qualitat educativa, en l'article 21 estableix que tot l'alumnat al finalitzar sisé d'Educació Primària realitzarà una avaluació individualitzada en la qual es comprovarà el grau d'adquisició de la competència en comunicació lingüística, de la competència matemàtica i de les competències bàsiques en ciència i tecnologia, així com l'èxit dels objectius de l'etapa. L'article 144 marca que per a les avaluacions establides en l'article 29, Secundària Obligatòria, i en l'article 36 bis, Batxillerat, les proves seran dissenyades pel Ministeri d'Educació, Cultura i Esport. Així mateix, l'article 4 del Reial Decret 1058/2015, de 20 de novembre, pel qual es regulen les característiques generals de les proves de l'avaluació final d'Educació Primària establida en la Llei Orgànica 2/2006, de 3 de maig, d'Educació, estableix que el disseny, aplicació i correcció correspon a les administracions educatives.  
  
Per això, correspon a les comunitats autònomes el disseny de l'avaluació individualitzada de final d'Educació Primària.  
D'altra banda, l'article 20 de la LOMCE estableix la realització de proves individualitzades a tots els alumnes i alumnes de tercer curs de primària, avaluació que ha de complir l'article 20.1, en el qual es regula que l'avaluació dels processos aprenentatge de l'alumnat serà contínua i global i tindrà en compte el seu progrés en el conjunt de les àrees. A més, l'article 21 de la LOMCE obliga a realitzar una avaluació individualitzada a tots els alumnes i alumnes de sisé curs d'Educació Primària, en la qual es comprovarà el grau d'adquisició de la competència en comunicació lingüística, de la competència matemàtica i de les competències bàsiques en ciència i tecnologia, així com l'èxit dels objectius de l'etapa.  
Quant als estàndards d'aprenentatge i els criteris d'avaluació, l'article 12 del Reial Decret 126/2014, que estableix el currículum de l'Educació Primària, i l'article 5 del Reial Decret 1058/2015, de 20 de novembre, pel qual es regulen les característiques generals de les proves de l'avaluació final d'Educació Primària, estableixen com a estàndards d'aprenentatge avaluables i criteris d'avaluació de l'èxit dels objectius de l'etapa d'Educació Primària i del grau d'adquisició de les competències corresponents els establits en els annexos I i II del Reial Decret 126/2014, de 28 de febrer, pel qual s'establix el currículum bàsic d'Educació Primària.  
Per tant, els estàndards d'aprenentatge i criteris d'avaluació de l'èxit dels objectius de l'etapa d'Educació Primària són comuns a totes les avaluacions en tots els centres.  
Amb la finalitat d'establir els procediments comuns a tots els centres i per a tot l'alumnat, esta Direcció General resol:  
  
Primer. Objecte  
La present resolució té per objecte regular el disseny, les característiques generals i procediments d'aplicació de l'avaluació final de 3r d'Educació Primària i l'avaluació final de sisé d'Educació Primària.  
  
  
Segon. Àmbit d'aplicació  
L'avaluació es realitzarà a tot l'alumnat que en el present curs acadèmic està cursant tercer curs d'Educació Primària o sisé curs d'Educació Primària.  
  
Tercer. Finalitat  
L'avaluació final de tercer curs d'Educació Primària tindrà com a finalitat comprovar el grau d'adquisició de la competència en comunicació lingüística i de la competència matemàtica.  
L'avaluació final de sisé curs d'Educació Primària tindrà com a finalitat comprovar el grau d'adquisició de la competència en comunicació lingüística, de la competència matemàtica i de les competències bàsiques en ciència i tecnologia, així com l'èxit dels objectius de l'etapa.  
  
Quart. Disseny de les proves finals d'avaluació  
La proves d'avaluació final d'Educació Primària estan configurades per tots els elements i procediments d'avaluació emprats pel professorat durant el curs.  
Els centres docents podran realitzar, si així ho consideren, una prova als seus alumnes amb la finalitat de complementar la informació disponible pels equips docents. Per a això, la Conselleria d'Educació, Investigació, Cultura i Esport posarà a disposició dels centres models de proves d'avaluació final, basats en les propostes del Ministeri d'Educació, Cultura i Esport.  
  
Cinqué. Estàndards d'aprenentatge avaluables i criteris d'avaluació  
  
Els estàndards d'aprenentatge avaluables i criteris d'avaluació de l'èxit dels objectius de l'etapa d'Educació Primària i del grau d'adquisició de les competències corresponents seran els establits en els annexos I i II del Reial Decret 126/2014, de 28 de febrer, pel qual s'establix el currículum bàsic d'Educació Primària.  
  
Sisé. Comissions externes avaluadores  
Per a l'emissió dels informes, resolució de les reclamacions i el seguiment del procés, la Conselleria d'Educació, Investigació, Cultura i Esport constitueix una Comissió Externa d'Avaluació. Esta comissió estarà composta per:  
a) El director general de Política Educativa, que exercirà la presidència.  
b) El director general de Centres i Personal Docent.  
c) El cap de la Inspecció General d'Educació.  
d) El cap del Servei d'Avaluació i Estudis, que actuarà com a secretari de la comissió.  
  
Seté. Desplegament i aplicació de les avaluacions finals d'etapa  
Els equips directius i el professorat dels centres docents participaran i col·laboraran amb l'Administració educativa en les avaluacions que es realitzen a l'alumnat.  
Els equips docents realitzaran l'avaluació de l'alumnat després de la valoració de tots els elements i procediments d'avaluació, els processos d'aprenentatge de l'alumnat i el seu progrés.  
Aquells centres que decidisquen aplicar proves complementàries als seus alumnes, hauran de realitzar-les entre el 7 i el 17 de juny. La Conselleria d'Educació, Investigació, Cultura i Esport posarà a disposició dels centres models de proves d'avaluació final el dia 6 de juny. La Direcció General de Política Educativa remetrà prèviament als centres les instruccions per a l'accés a les proves i la seua realització per mitjà de suport informàtic.  
Analitzada tota la informació disponible, els equips docents que impartisquen tercer de Primària, atenent els resultats obtinguts per cada alumne/a, comprovaran el grau d'adquisició de la competència en comunicació lingüística i de la competència matemàtica. En la sessió d'avaluació final, que efectuen de manera ordinària tots els centres, els equips docents assignaran la qualificació que després de la valoració de tots els elements d'avaluació emprats consideren oportuna per a cada àrea. La dita qualificació quedarà reflectida en les actes i, als centres sostinguts amb fons públics, en el sistema de gestió de la informació ÍTACA.  
Per a l'alumnat que cursa sisé d'Educació Primària, els equips docents, després d'analitzar tota la informació disponible, atenent els resultats obtinguts per cada alumne/a, comprovaran el grau d'adquisició de la competència en comunicació lingüística, de la competència matemàtica i de les competències bàsiques en ciència i tecnologia, així com l'èxit dels objectius de l'etapa. En la sessió d'avaluació final, que efectuen de manera ordinària tots els centres, els equips docents assignaran la qualificació que després de la valoració de tots els elements d'avaluació emprats consideren oportuna per a cada àrea. La dita qualificació quedarà reflectida en les actes i, als centres sostinguts amb fons públics, en el sistema de gestió de la informació ÍTACA.  
Els centres privats no concertats, a més de reflectir la dita qualificació en les actes, hauran d'omplir per al seu alumnat els models que figuren als annexos I i II d'aquesta resolució, i els remetran a la Direcció General de Política Educativa, que serà l'encarregada de remetre aquestos annexos a la comissió externa d'avaluació.  
  
Huité. Informes d'avaluació final  
La Comissió Externa d'Avaluació, a la vista dels resultats de les avaluacions finals realitzades en els centres, emetrà els informes d'avaluació final d'Educació Primària.  
Els informes s'ajustaran als models que figuren en l'annex I i II.  
  
La Direcció General de Política Educativa remetrà als centres les instruccions per a l'emissió i impressió de l'informe.  
L'informe d'avaluació final d'Educació Primària s'incorporarà a l'expedient acadèmic de l'alumne/a i una còpia de l'informe serà entregada als pares, mares o tutors legals de l'alumne/a. Amb posterioritat, es remetrà una còpia del dit informe al centre en què l'alumne continue els seus estudis.  
L'informe d'avaluació final d'Educació Primària té caràcter informatiu i orientador, tal com estableix la LOMCE en l'article 21.  
  
  
Nové. Revisió dels resultats de les avaluacions  
Els pares, mares o tutors/es legals podran sol·licitar la revisió dels resultats obtinguts en l'avaluació final de tercer o sisé d'Educació Primària. La dita revisió se sol·licitarà al director/a del centre educatiu en què es trobe matriculat l'alumne/a en el termini de tres dies hàbils posteriors a l'entrega de l'informe. La sol·licitud de revisió es formularà omplint i presentant en el centre escolar l'annex III.  
  
La direcció del centre remetrà a la Direcció General de Política Educativa una còpia de la sol·licitud per a la seua valoració per la Comissió Externa d'Avaluació.  
La sol·licitud de revisió dels resultats obtinguts en les avaluacions finals d'Educació Primària, regulades per la present resolució, i la possible modificació dels mateixos no tindrà efectes acadèmics.  
Els resultats de la dita revisió seran comunicats als centres.  
  
València, 25 de maig de 2016.- El director general de Política Educativa: Jaume Fullana i Mestre.